VisualEditor/Portal/sr

Добро дошли у портал за VisualEditor, нови вид уређивања Википедије који је развила Фондација Викимедија. Раније је за уређивање Википедије било потребно познавање wiki markup-а, доста сложеног markup језика, чак и за ситне исправке у чланцима. Ово је било прихватљиво 2001. године; међутим, 12 година касније то одбија сараднике. VisualEditor омогућава уређивање без учења wiki markup-а, чиме ће, надамо се, подстаћи људе да дају свој допринос Википедији.

Детаљан распоред покретања VisualEditor-а можете видети испод — но, очекујемо да ће бити доступан корисницима скоро свих Википедијиних пројеката до краја јула 2013. године.

О VisualEditor-у
VisualEditor је „визуелни“ начин уређивања Википедије, нови систем који омогућава уређивање без обавезе познавања wikimarkup-а. Доступан је у виду опционе „алфа“ верзије на енглеској Википедији од децембра 2012, у још 16 језика од априла 2013, и у скоро свим осталим језицима од почетка јуна. Као што је испод објашњено, очекујемо да ћемо га омогућити скоро свим корисницима Википедије до краја јула, почевши од енглеске Википедије 1. јула.

Ако сте заинтересовани за коришћење VisualEditor-а, имамо упутство, као и листу најчешћих пречица на тастатури. Ако сте заинтересовани да помогнете у његовом даљем развоју, има још доста ствари да се уради. Објављиваћемо редовна обавештења која можете да примате директно на своју страницу за разговор ако се пријавите за наш билтен.



У овом тренутку, VisualEditor има много грешака, но то је неизбежно. Ако се сусретнете са проблемом у раду, слободно то пријавите на Страницу за повратне информације. У неким областима тек треба да направимо потпуно нове опције. Тренутна ограничења обухватају:


 * Споро учитавање — Потребно је доста времена да се дуге и комплексне странице учитају у VisualEditor. У будућности ће софтвер бити доста бржи и омогућиће учитавање дужих страница.
 * Ружан изглед — Још увек радимо на томе да HTML који правимо личи на оно што сте навикли да видите, па је изглед помало (или чак доста) чудан. Све више се посвећујемо овоме, али засада нам је приоритет да будемо сигурни да VisualEditor не уноси неочекиване промене у викитекст.
 * Непотпуно уређивање — Неки елементи „сложеног“ форматирања се приказују и дозвољавају вам да уређујете њихов садржај, али не дозвољавају корисницима да уреде њихову структуру или да убаце нове уносе, као што су табеле и спискови дефиниција. Додавање опција у овој области нам је један од приоритета.
 * Ограничена подршка за web-прегледаче — За сада смо успели да VisualEditor ради на новијим верзијама Firefox-а, Chrome-а и Сафарија. Не ради на старијим верзијама ових прегледача, и не ради на Опери, мада један добровољац ради на подршци за Оперу. На Internet Explorer-у тренутно не ради, али планирамо да омогућимо подршку за најновију верзију IE-а пре него објавимо VisualEditor широј јавности.
 * Само чланци и корисничке странице — VisualEditor ће бити омогућен само за именске просторе чланака и корисника (да бисте могли да пробате у личном песку). Касније ћемо развити посебне алате за уређивање не-чланака, али засада су приоритет чланци.

Због наведених ограничења и неизбежних грешака, препоручујемо да корисници кликну "" пре но што сачувају страницу, и пријаве сваки проблем на који наиђу.

Како помоћи?
Да би VisualEditor био што бољи, потребна нам је помоћ око многих ствари. Очигледно, једна таква област је коришћење софтвера, проналажење грешака и њихово пријављивање, али има и многих других послова. Ту спада:


 * Обнављање страница за помоћ — Сви наши пројекти имају странице за помоћ да би се новим корисницима олакшало уређивање. Нажалост, све су засноване на wikimarkup уређивању, па ће сва објашњења и упутства постати застарела када се објави VisualEditor. Веома би било корисно када би се обновиле странице за помоћ на основу нашег упутства за коришћење VisualEditor-а.
 * Убацивање TemplateData у шаблоне — VisualEditor укључује одличан уређивач шаблона, који је детаљно објашњен на нашој страници за помоћ. Као што ћете приметити ако га користите на Википедији, неки шаблони имају имена параметара и описе који их чине лаким за употребу. Други то немају. То је из разлога што је шаблонима потребан "TemplateData" да би овај алат радио. Ако сте заинтересовани за убацивање TemplateData, ту је упутство заједно са списком најважнијих шаблона у које је потрено убацити га.
 * Помоћ новим корисницима — Ако објављивање VisualEditor-а буде успешно, имаћемо много више нових корисника него што смо навикли - и мада ће уређивање бити једноставније, одржавање односа са заједницом ће и даље бити тешко. Молимо вас да покушате да одвојите мало времена за шалтер за помоћ, или за IRC канал за помоћ како бисте помогли новим корисницима да се навикну на Википедију.